Iуэху егъэщIылIауэ цIыху 12 мэлажьэ
DEXMA Labs компанием и унафэщI Нырков Николай я IуэхущIапIэм и щхьэхуэныгъэхэр щигъэлъэгъуащ КъБКъУ-м Хьэрычэт щIэнымкIэ и инкубаторым.
DEXMA-р Ascon компанием хэтщ. Ар къыщызэрагъэпэщым къалъытащ хьэрычэт цIыкIумрэ курытымрэ заужьын папщIэ зыхуэныкъуэхэр. DEXMA Labs-м инженер проектхэр зэхелъхьэ, CAD-файлхэм ядолажьэ.
Нырковыр тепсэлъыхьащ инженер компание цIыкIухэм зэрызаужь щIыкIэхэм, ахэр зыхуэныкъуэ технологиехэм, езыр зи унафэщI и IуэхущIафэхэм.
— Ди компанием и хэщIапIэр Санкт-Петербургщ. Дыкъэзыухъуреихь контрагентхэр хэдмыбжэмэ, Iуэхум егъэщIылIауэ цIыху 12 долажьэ, — жиIащ абы. — Ауэ щыхъукIи, щIэупщIэ дыщиIэ дэтхэнэ щIыпIэми лэжьыгъэ щедгъэкIуэкIыфынущ. Iуэху еплъыкIэ щхьэхуэу, гупсысэу, чэнджэщу ди порталым куэд дыдэ къралъхьэ. Ди системэм и лъабжьэщ JZEE, AJAX, Browser технологиехэр. DEXMA-р сэбэп яхуохъу заужьу щIэзыдзагъащIэ компание цIыкIухэм.
Нырковым къызэхуэсахэм я упщIэхэм жэуап яритащ, щапхъэхэр электрон сурэткIэ яригъэлъэгъуащ.
Гугъуэт Заремэ.
